Google avslører: Norge snoker mest i Norden

Norske myndigheter vil oftere ha innsyn i Googles enorme databaser enn andre nordiske land.

SKATTEKISTE: For politiet og etterretningstjenester kan Googles databaser være rene skattekistene. Google sitter på enorme databaser med informasjon om brukerne sine, inkludert e-poster, søkehistorie og hvilke nettsteder du besøker. Vis mer byoutline Joerg Sarbach

Publisert: Publisert: 15. november 2012 20:19

To ganger i halvåret offentliggjør Google tall for hvor mange forespørsler om innsyn de får fra forskjellige lands myndigheter.

De siste tallene viser at norske myndigheter fortsatt er på «snoketoppen» i Norden.

I første halvår i år ba norske myndigheter om innsyn i kontoene til 37 nordmenn. Google godtok 70 prosent av søknadene om innsyn.

Selv om Sverige har dobbelt så mange innbyggere som Norge, er svenske myndigheter mer tilbakeholdne med å be om innsyn hos Google.



IT-giganten sitter på svært mye informasjon om brukerne sine. Dette kan være alt fra hva du søker etter på nettet, e-poster og chattelogger, informasjon fra Google Maps og hvilke reklamer du klikker på.

E24 Bedrift: Dette tjener Google på norske nettbrukere



Innsyn

Så mange ganger har de skandinaviske landene bedt om innsyn:

Første halvår 2011: Norge under 30, Sverige under 30, Danmark under 30.

Andre halvår 2011: Norge 49 forespørsler, Sverige under 30, Danmark under 30.

Første halvår 2012: Norge 37 forespørsler, Sverige under 30, Danmark 32.

Finland og Island har begge færre en 30 forespørsler i periodene.

Live Bøe Henriksen hos kommunikasjonsbyrået Mørland & Johnsen er talsperson for Google i Norge. Hun bekrefter overfor E24 at det ikke er første gangen Norge topper listen blant de nordiske landene.

USA på topp

På verdensbasis er det USA som topper listen med klart flest forespørsler til Googe.



Dette er landene som topper listen (andelen søknader som Google har imøtekommet står i parentes):



USA - 7.969 (90 prosent)

India - 2.319 ( 64 prosent)

Brasil - 1.566 (76 prosent)

Frankrike - 1.546 (42 prosent)

Tyskland - 1.533 (39 prosent)



I rapporten understreker Google at mange av forespørslene fra amerikanske myndigheter kommer fra andre land, ettersom Google har sitt hovedkontor i USA. Ifølge Google kan det komme av justispolitiske samarbeidsavtaler eller andre diplomatiske avtaler.

Justisdepartementet har ikke besvart E24s henvendelser i saken. Det har ikke lyktes E24 å få ytterligere kommentarer fra Google Norge i saken.



Les også

Google dømt for injurierende lenkerTo ledere forsvinner fra AppleGoogle avviser fransk avgiftsforslagGoogle truer med boikott av franske nettaviserEU ber Google skjerpe personvernet